Terminas Apibrėžtis

Aptarnaujantysis teikėjas (Acquirer) Aptarnaujantysis teikėjas – aptarnaujantysis teikėjas, kaip apibrėžta Reglamento (ES) 2015/751 (1) 2 straipsnio 1 dalyje.

Artimojo lauko ryšių technologijos (NFC) mokėjimas (Near Field Communication (NFC) payment) Bekontakčio mokėjimo operacija naudojant NFC technologiją (ISO/IEC 18092).

Atidėto debeto kortelė (Delayed debit card) Kortelė, sudaranti galimybę kortelės turėtojui apmokėjimą už įsigyjamas prekes iki leidžiamos ribos apmokėti iš sąskaitos, kurią atidarė kortelės išleidėjas. Šios sąskaitos likutis visiškai padengiamas iš anksto nustatytu laikotarpiu. Turėtojas paprastai moka metinį mokestį. Kortelės su atidėto debeto funkcija skiriamasis požymis, lyginant su kortele su kredito funkcija ar debeto funkcija, yra sutartinis susitarimas, suteikiantis kredito liniją, tačiau numatantis pareigą įvykdyti skolinį įsipareigojimą iš anksto nustatyto laikotarpio pabaigoje nereikalaujant palūkanų. Ši kortelės rūšis dažnai traktuojama kaip „nuskaitymo kortelė“.

ATM grynųjų pinigų indėlis (išskyrus operacijas elektroniniais pinigais) (ATM cash deposit (except e-money transactions)) Naudojantis kortele grindžiama mokėjimo priemone arba kitomis priemonėmis ATM padarytas grynųjų pinigų indėlis, įskaitant operacijas, kai grynieji pinigai įnešame terminale nesikišant rankiniu būdu, o mokėtojo tapatybė nustatoma pagal kortele grindžiamą mokėjimo priemonę arba kitomis priemonėmis.

ATM operacija (išskyrus operacijas elektroniniais pinigais) (ATM transaction (except e-money transactions)) Naudojantis kortele grindžiama mokėjimo priemone arba kitomis priemonėmis ATM atliekama mokėjimo operacija (2). Mokėjimo elektroniniais pinigais operacijos neįtraukiamos.

ATM su grynųjų pinigų išėmimo funkcija (ATM with a cash withdrawal function) ATM, iš kurio naudodamiesi kortele grindžiama mokėjimo priemone arba kitomis priemonėmis autorizuoti vartotojai gali išsiimti grynųjų pinigų iš savo sąskaitų.

ATM su kredito pervedimo funkcija (ATM with a credit transfer function) ATM, kuriame naudodamiesi kortele grindžiama mokėjimo priemone arba kitomis priemonėmis autorizuoti vartotojai gali atlikti kredito pervedimus.

Autentiškumas patvirtintas netaikant griežto kliento autentiškumo patvirtinimo (Authenticated via non-strong customer authentication) „Autentiškumas patvirtintas netaikant griežto kliento autentiškumo patvirtinimo“ sietina su operacijomis, kurioms pagal Komisijos deleguotojo reglamento (ES) 2018/389 (3) III skyrių griežtas kliento autentiškumo patvirtinimas netaikomas, taip pat su operacijomis, kurioms netaikomos Direktyvos (ES) 2015/2366 97 straipsnio 1 punkto nuostatos. Įtraukiamos pardavėjo inicijuotos operacijos bei kitos operacijos, kurioms griežtas kliento autentiškumo patvirtinimas netaikomas.

Autentiškumo patvirtinimas (Authentication) Autentiškumo patvirtinimas – autentiškumo patvirtinimas, kaip apibrėžtą Direktyvos (ES) 2015/2366 4 straipsnio 29 punkte.

Bankomatas (ATM) (Automated teller machine (ATM )) Elektromechaninis įrenginys, iš kurio naudodamiesi kortele arba kitomis kortele grindžiamomis mokėjimo priemonėmis autorizuoti vartotojai gali išsiimti grynųjų pinigų iš savo sąskaitų ir (arba) pasinaudoti kitomis paslaugomis, inter alia, atlikti balanso likučio užklausą, pervesti lėšas arba įnešti pinigus.

Bekontaktė mažos vertės operacija (Contactless low value) Bekontakčiai mokėjimai, kuriems taikomas Komisijos deleguotojo reglamento (ES) 2018/389 11 straipsnis.

Bekontaktis mokėjimas (Contactless payment) Mokėjimo operacija naudojant kortelę arba kitas priemones, kai mokėtojas ir prekybininkas (ir (arba) jų įranga) yra toje pačioje fizinėje vietoje, o nešiojamojo prietaiso ir pardavimo vietos (POS) ryšys nustatomas pasitelkiant bekontaktę technologiją.

Bendra mokėjimų eurais erdvė (SEPA) (Single Euro Payments Area (SEPA)) SEPA – Europos Sąjungos (ES) mokėjimų integracijos iniciatyva, kuria siekiama suderinti elektroninius mokėjimus eurais Europoje. Ji susijusi su bendru techninių ir komercinių reikalavimų rinkiniu, kaip numatyta Reglamente (ES) 260/2012.

Bendras kortelių skaičius (neatsižvelgiant į kortelės funkcijų skaičių) (Total number of cards (irrespective of the number of functions on the card)) Apyvartoje esančių kortelių bendras skaičius. Jos gali turėti vieną ar daugiau šių funkcijų: grynųjų pinigų, debeto, kredito, atidėto debeto ar elektroninių pinigų.

Centrinis bankas (Central bank) Centrinis bankas – centrinis bankas (S.121 subsektorius), kaip apibrėžta Reglamento (ES) Nr. 549/2013 A priedo 2.72-2.74 dalyse

Čekis (Cheque) Rašytinis ir pasirašytas vienos šalies (t.y. čekio išdavėjo) nurodymas kitai šaliai (t.y. čekio apmokėtojui), kuri paprastai yra kredito įstaiga, kuriuo reikalaujama, kad čekio apmokėtojas besąlygiškai sumokėtų pareikalautą sumą čekio išdavėjui ar jo nurodytai trečiajai šaliai.

Debeto kortelė (Debit card) Debeto kortelė – debeto kortelė, kaip apibrėžta Reglamento (ES) 2015/751 2 straipsnio 33 punkte.

Debeto operacijos iš sąskaitos padarius paprastą įrašą (Debits from the account by simple book entry) MPT (įskaitant elektroninių pinigų išleidėją) inicijuota debeto operacija neturint atskiro operacijos nurodymo, įvykdoma padarius paprastą įrašą (debeto įrašą) į kliento sąskaitą, t. y. nenaudojant tradicinės mokėjimo priemonės. Į šį straipsnį įtraukiamos šios operacijos: a) banko nuskaitomos palūkanos; b) banko mokesčių nuskaitymas; c) su finansiniu turtu susijusių mokesčių mokėjimas, jeigu tai atskira operacija, dėl kurios klientas nesuteikia atskiro leidimo; d) paskolos sumos grąžinimas ir e) kitos debeto operacijos į sąskaitą padarius paprastą įrašą. Šie duomenys į tiesioginį debetą neįtraukiami.

Didelės vertės mokėjimo sistema (Large-value payment system (LVPS)) Didelės vertės mokėjimo sistema – didelės vertės mokėjimo sistema, kaip apibrėžta Europos Parlamento ir Tarybos reglamento (ES) Nr. 260/2012 2 straipsnio 18 punkte.

EFTPOS terminalas (EFTPOS terminal) EFTPOS terminalas gauna mokėjimo informaciją elektroniniu būdu ir kai kuriais atvejais yra pritaikytas perduoti tokią informaciją internetu, tikruoju laiku gavus autorizavimo prašymą arba ne internetu. Prie EFTPOS terminalų priskiriami neprižiūrimi terminalai.

Elektroninė prekyba (E-commerce) Prekių ar paslaugų pardavimas ar pirkimas, kuris vyksta tarp įmonių, namų ūkių, fizinių asmenų ar privačių organizacijų, internetu arba kitais kompiuteriniais (interneto ryšio) tinklais vykdant elektronines operacijas. Šis terminas apima kompiuteriniais tinklais siunčiamų prekių ir paslaugų užsakymą, bet mokėjimas ir galutinis prekių pristatymas ar paslaugų teikimas gali vykti internetu arba ne.

Elektroniniai pinigai (Electronic money (e-money)) Elektroniniai pinigai – tai elektroniniai pinigai, kaip apibrėžta Direktyvos 2009/110/EB 2 straipsnio 2 punkte.

Elektroniniu būdu inicijuojamos kortele grindžiamos mokėjimo operacijos su kortele grindžiamomis mokėjimo priemonėmis, kurias išleido MPT rezidentas (Card-based payment transactions with card-based payment instruments issued by resident PSP initiated electronically) Kortele grindžiamos mokėjimo operacijos, inicijuojamos EFTPOS, ATM ar kitame fiziniame terminale, kuriame galima elektroniniu būdu inicijuoti mokėjimą, arba nuotoliniu būdu elektroninėmis informacijos perdavimo priemonėmis. Kortele grindžiamos mokėjimo operacijos su kortele grindžiamomis mokėjimo priemonėmis, kurias išleido MPT rezidentų, inicijuotos popierine forma (pvz., naudojant kortele grindžiamų mokėjimo priemonių terminalą arba renkant informaciją apie mokėjimą rankiniu būdu popieriniuose kuponuose), neįtraukiamos.

Elektroninių pinigų išleidėjas (Electronic money issuer) Elektroninių pinigų išleidėjas – tai elektroninių pinigų išleidėjas, kaip apibrėžta Direktyvos 2009/110/EB 2 straipsnio 3 punkte.

Elektroninių pinigų išleidėjų išleistose elektroninių pinigų saugyklose esanti likutinė vertė (Outstanding value on e-money storages issued by electronic money issuers) Elektroninių pinigų išleidėjų išleistų elektroninių pinigų, kuriuos laiko subjektai, išskyrus išleidėją, įskaitant elektroninių pinigų išleidėjus, išskyrus išleidėją, vertė ataskaitinio laikotarpio pabaigoje.

Elektroninių pinigų įstaiga (Electronic money institution) Elektroninių pinigų įstaiga – elektroninių pinigų įstaiga, kaip apibrėžta Direktyvos 2009/110/EB 2 straipsnio 1 punkte.

Elektroninių pinigų kortelė negauta (E-money card not received) Elektroninių pinigų kortelė, kurios prašė mokėtojas, negauta, nors mokėtojo MPT (išleidėjas) patvirtina, kad ji buvo išsiųsta mokėtojui (bet kuriuo pristatymo būdu).

Elektroninių pinigų korteles aptarnaujantis terminalas (E-money card accepting terminal) Terminalas, kuriame asmenys, kortelėje su elektroninių pinigų funkcija turintys elektroninių pinigų, gali perduoti elektroninių pinigų vertę iš savo likučio į pardavėjo ar kito gavėjo sąskaitą.

Elektroninių pinigų kortelių papildymas ir lėšų išėmimas (E-money card-loading and unloading) Operacijos, kuriomis elektroninių pinigų išleidėjas perduoda elektroninių pinigų vertę kortelės su elektroninių pinigų funkcija turėtojui ir atvirkščiai. Apima ir papildymo, ir lėšų išėmimo operacijas.

Elektroninių pinigų kortelių papildymo ir lėšų išėmimo terminalas (E-money card-loading and unloading terminal) Terminalas, kuriame elektroninių pinigų išleidėjas gali perduoti elektroninę vertę kortelės su elektroninių pinigų funkcija turėtojui ir atvirkščiai, t. y. papildyti ir išimti lėšas.

Elektroninių pinigų kortelių terminalas (E-money card terminal) Terminalas, kuriame elektroninių pinigų išleidėjas gali perduoti elektroninę vertę kortelės su elektroninių pinigų funkcija turėtojui ir atvirkščiai (t.y. papildymas ir lėšų išėmimas) arba terminalas, kuriame elektroninių pinigų kortelės su elektroninių pinigų funkcija turėtojas gali perduoti elektroninių pinigų vertę iš savo sąskaitos į į pardavėjo ar kito gavėjo sąskaitą.

Elektroninių pinigų sąskaita (E-money account) Sąskaita, kurioje laikomi elektroniniai pinigai (4), ir sąskaitos turėtojas gali panaudoti sąskaitos likutį mokėjimams atlikti ir lėšoms į kitą sąskaitą pervesti.

Elektroninių pinigų sąskaita, prieinama panaudojus kortelę (E-money account accessed through a card) Žr. sąvokų „elektroninių pinigų sąskaita“ ir „kortelė su elektroninių pinigų funkcija“ apibrėžtis.

Filialas (Branch) Kita nei pagrindinės būstinės, esančios duomenis teikiančioje šalyje, veiklos vieta, kurią sukuria kitoje šalyje įsteigtas mokėjimo paslaugų teikėjas (MPT). Ji neturi juridinio asmens statuso ir tiesiogiai atlieka kai kurias arba visas MPT veiklai būdingas operacijas. Visos tos pačios kitoje šalyje įsteigtos įstaigos duomenis teikiančioje šalyje sukurtos veiklos vietos laikomos vienu filialu. Kiekviena iš šių veiklos vietų skaičiuojama kaip atskiras ofisas.

Fiziniame EFTPOS inicijuota kortele grindžiama mokėjimo operacija (Card-based payment transaction initiated at a physical EFTPOS) Elektroniniu būdu inicijuota kortele grindžiama mokėjimo operacija fiziniame POS, leidžianti atlikti elektroninį pinigų pervedimą. Paprastai įtraukiami kortele grindžiamas operacijas atliekant elektroninį pinigų pervedimą pardavimo vietoje (EFTPOS) prekybininko terminale. Mokėjimo elektroniniais pinigais operacijos neįtraukiamos.

Gauta operacija (Transaction received) Iš MPT gauta operacija, kurioje dalyvauja ne PFĮ. Informaciją duomenis teikiančioje šalyje teikia MPT rezidentas. Skirtingoms mokėjimo paslaugoms taikomos šios sąlygos: a) kredito pervedimai skaičiuojami gavėjo pusėje; b) tiesioginis debetas skaičiuojamas mokėtojo pusėje; c) čekiai skaičiuojami mokėtojo pusėje; d) kortelių operacijos skaičiuojamos gavėjo, t. y. aptarnaujančiojo teikėjo, pusėje; e) mokėjimo elektroniniais pinigais operacijos skaičiuojamos mokėtojo arba gavėjo pusėje, priklausomai nuo inicijavimo kanalo. Jeigu operacija priskiriama prie gautų operacijų mokėtojo (gavėjo) pusėje, gavėjo (mokėtojo) pusėje ji turėtų būti priskiriama prie išsiųstų operacijų.

Gavėjas (Payee) Gavėjas – tai gavėjas, kaip apibrėžta Direktyvos (ES) 2015/2366 4 straipsnio 9 punkte.

Griežtas kliento autentiškumo patvirtinimas (Strong customer authentication (SCA)) Griežtas kliento autentiškumo patvirtinimas – tai griežtas kliento autentiškumo patvirtinimas, kaip apibrėžta Direktyvos (ES) 2015/2366 4 straipsnio 30 punkte.

Grynieji pinigai (Cash) Į apyvartą išleisti banknotai ir monetos, laikomos ne PFĮ sektoriuje arba pinigų finansų įstaigų (PFĮ) saugyklose.

Grynųjų pinigų indėliai kasoje (Over the counter (OTC) cash deposits) Grynųjų pinigų indėlis į MPT sąskaitą naudojant formą, įskaitant atvejus, kai kortelė naudojama tik mokėtojo tapatybei nustatyti.

Grynųjų pinigų išėmimas ATM (išskyrus operacijas elektroniniais pinigais) (ATM cash withdrawal (except e-money transactions)) Grynųjų pinigų išėmimas ATM naudojantis kortele grindžiama mokėjimo priemone arba kitomis priemonėmis. Grynųjų pinigų išmokėjimas POS terminaluose atliekant prekių ar paslaugų pirkimo mokėjimo operaciją (pinigų grąžinimo operacijos) neįtraukiamas.

Grynųjų pinigų išėmimas kasoje (Over the counter (OTC) cash withdrawal) Grynųjų pinigų išėmimas iš MPT sąskaitos naudojant formą, įskaitant atvejus, kai kortelė naudojama tik gavėjo tapatybei nustatyti.

Grynųjų pinigų išėmimas naudojant kortele grindžiamas mokėjimo priemones (išskyrus operacijas elektroniniais pinigais) (Cash withdrawal using card-based payment instruments (except e-money transactions)) Grynųjų pinigų išėmimas ATM arba MPT pardavimo vietoje naudojant kortelę su grynųjų pinigų funkcija. Mokėjimo elektroniniais pinigais operacijas neįtraukiamos, o grynųjų pinigų išmokėjimas POS terminaluose yra įtraukiamas.

Grynųjų pinigų išmokėjimas pardavimo vietų (POS) terminaluose (Cash advance at point of sale (POS) terminals) Operacijos, kuriomis naudodamas kortelę arba kitas priemones kortelės turėtojas POS terminale gauna grynųjų pinigų kartu su mokėjimo operacija už prekes ar paslaugas (paprastai vadinama „pinigų grąžinimu“).

Informavimo apie sąskaitas paslauga (Account information service (AIS)) Informavimo apie sąskaitas paslauga – tai informavimo apie sąskaitas paslauga, kaip apibrėžta Direktyvos (ES) 2015/2366 4 straipsnio 16 punkte.

Informavimo apie sąskaitas paslaugų teikėjas (Account information service provider (AISP) Informavimo apie sąskaitas paslaugų teikėjas – tai informavimo apie sąskaitas paslaugų teikėjas, kaip apibrėžta Direktyvos (ES) 2015/2366 4 straipsnio 19 punkte.

Išsiųsta operacija (Transaction sent) Operacija, kurioje dalyvauja ne PFĮ, išsiųsta MPT. Informaciją duomenis teikiančioje šalyje teikia MPT rezidentas. Skirtingoms mokėjimo paslaugoms taikomos šios sąlygos: a) kredito pervedimai skaičiuojami mokėtojo pusėje; b) tiesioginis debetas skaičiuojamas gavėjo pusėje; c) čekiai skaičiuojami gavėjo pusėje; d) kortelių operacijos skaičiuojamos mokėtojo, t. y. išduodančiojo subjekto, pusėje; e) mokėjimo elektroniniais pinigais operacijos skaičiuojamos mokėtojo arba gavėjo pusėje, priklausomai nuo inicijavimo kanalo. Jeigu operacija priskiriama prie išsiųstų operacijų mokėtojo (gavėjo) pusėje, gavėjo (mokėtojo) pusėje ji turėtų būti priskiriama prie gautų operacijų. Kalbant apie mokėjimo sistemas, tai operacija, kurią dalyvis išsiuntė mokėjimo sistemai apdoroti.

Išsiųstos operacijos, iš viso (Total transactions sent) Bendras konkrečiai mokėjimo sistemai pateiktų ir joje apdorotų operacijų skaičius. Bendra konkrečiai mokėjimo sistemai pateiktų ir joje apdorotų operacijų vertė.

Įstaigos, siūlančios mokėjimo paslaugas ne PFĮ (Institutions offering payment services to non-MFIs) Apima visus MPT, kaip apibrėžta šiame priede ir kurie teikia mokėjimo paslaugas ne PFĮ.

Kitas elektroninių pinigų išleidėjas (Other e-money issuer) Elektroninių pinigų išleidėjai, išskyrus elektroninių pinigų įstaigas ir kredito įstaigas. Žr. sąvokos „elektroninių pinigų išleidėjas“ apibrėžtį.

Kiti MPT ir elektroninių pinigų išleidėjai (Other PSPs and e-money issuers) Kiti MPT ir elektroninių paslaugų išleidėjai - mokėjimo paslaugų teikėjai, kaip apibrėžta šiame priede, išskyrus kredito įstaigas, kaip apibrėžta šiame priede, elektroninių pinigų įstaigos, kaip apibrėžta šiame priede, ir centriniai bankai, kaip apibrėžta šiame priede.

Kiti tiesioginiai dalyviai (Other direct participants) Bet koks mokėjimo sistemos tiesioginis dalyvis, išskyrus kredito įstaigas ir centrinius bankus.

Kitos finansų įstaigos (Other financial institutions) Visos mokėjimo sistemoje dalyvaujančios finansų įstaigos, kurių priežiūrą vykdo atitinkamos institucijos, t. y. centrinis bankas arba rizikos ribojimo priežiūros institucija, kurios nepatenka į kredito įstaigų apibrėžtį.

Kitos mokėjimo paslaugos (Other payment services) Visos mokėjimo paslaugos, kurioms taikoma Direktyva (ES) 2015/2366, bet kurių negalima įtraukti į jokią III priede išvardytų mokėjimo paslaugų kategoriją.

Kitos paslaugos (neįtrauktos į Direktyvą (ES) 2015/2366) (Other services not included in Directive (EU) 2015/2366) Visos paslaugos, kurioms netaikoma Direktyva (ES) 2015/2366 ir kurių negalima įtraukti į jokią III priede išvardytų mokėjimo paslaugų kategoriją.

Klientų skaičius (Number of clients) Mokėjimo paslaugų vartotojų, kuriems ISPT siūlo savo paslaugas, skaičius.

Koncentracijos rodiklis (Concentration ratio) Koncentracijos rodiklis – tai penkių didžiausių mokėjimo operacijų siuntėjų rinkos dalis kiekvienoje sistemoje (gali aprėpti centrinį banką). Penki didžiausi operacijų siuntėjai pagal apimtį gali skirtis nuo penkių didžiausių siuntėjų pagal vertę. Kiekvienas dalyvis, galintis individualiai naudotis sistema, skaičiuojamas atskirai, neatsižvelgiant į tai, ar du ar daugiau dalyvių yra susiję.

Kortelė (Card) Mokėjimo priemonė su unikaliu numeriu, kurią galima naudoti norint inicijuoti mokėjimą ir išsiimti ar įnešti grynųjų pinigų ir kuri yra tvarkoma kortelių schemoje arba kortelę išleidusio subjekto eksploatuojamame tinkle. Numeris gali būti saugomas fizinėje kortelėje ar kitame prietaise (įskaitant raktų kortelę, lipduką, išmanųjį telefoną) arba gali būti saugomas virtualiai nenaudojant fizinio prietaiso. Kortelių turėtojai naudojasi viena ar daugiau iš šių kortelės išleidėjo numatytų funkcijų: grynųjų pinigų, debeto, atidėto debeto, kredito ir elektroninių pinigų.

Kortele grindžiama mokėjimo operacija (Card-based payment transaction) Kortele grindžiama mokėjimo operacija - kortele grindžiama mokėjimo operacija, kaip apibrėžta Reglamento (ES) 2015/751 2 straipsnio 7 dalyje, įskaitant atidėto debeto korteles.

Kortele grindžiama mokėjimo priemonė (Card-based payment instrument) Kortele grindžiama mokėjimo priemonė – kortele grindžiama mokėjimo priemonė, kaip apibrėžta Reglamento (ES) 2015/751 2 straipsnio 20 punkte, įskaitant atidėto debeto korteles.

Kortele grindžiamos mokėjimo operacijos su kortele grindžiamomis mokėjimo priemonėmis, kurias išleido MPT rezidentai (išskyrus korteles tik su elektroninių pinigų funkcija) (Card-based payment transactions with card-based payment instruments issued by resident PSPs (except cards with an e-money function only)) Kortele grindžiamos mokėjimo operacijos, atliekamos naudojant debeto, atidėto debeto ar kredito korteles terminale arba kitais kanalais. Įtraukiamos visos kortele grindžiamomis mokėjimo priemonėmis inicijuojamos mokėjimo operacijos, t. y.: a) visos operacijos, kai aptarnaujantysis teikėjas ir kortele grindžiamos mokėjimo priemonės/operacijos išleidėjas yra skirtingi subjektai, ir b) visos operacijos, kai aptarnaujantysis teikėjas ir kortele grindžiamos mokėjimo priemonės/operacijos išleidėjas yra tas pats subjektas. Įtraukiami nuskaitymai iš MPT sąskaitos atsiskaitant už kortele grindžiamą mokėjimo operaciją, kai aptarnaujantysis teikėjas ir kortele grindžiamos mokėjimo priemonės išleidėjas yra tas pats subjektas. Įtraukiamos kortele grindžiamos mokėjimo operacijos telefonu arba internetu naudojant kortele grindžiamą mokėjimo priemonę. Mokėjimo elektroniniais pinigais operacijos neįtraukiamos. Grynųjų pinigų išėmimas ir įnešimas ATM neįtraukiami. Jų duomenys pateikiami kaip „Grynųjų pinigų išėmimas ATM“ arba „Grynųjų pinigų įnešimas ATM“. Kredito pervedimai ATM neįtraukiami. Jų duomenys pateikiami kaip „kredito pervedimai“. Grynųjų pinigų išmokėjimas POS terminaluose neįtraukiamas.

Kortelė negauta (Card not received) Kortele grindžiama mokėjimo priemonė, kurios prašė mokėtojas, negauta, nors mokėtojo MPT (išleidėjas) patvirtina, kad ji buvo išsiųsta mokėtojui (bet kuriuo pristatymo būdu).

Kortelė su bekontakčio mokėjimo funkcija (Card with a contactless payment function) Kortelė, kurią naudojant mokėjimo kortele operaciją galima inicijuoti pasitelkiant tam tikrą bekontaktę technologiją, kai ir mokėjimo operacijos mokėtojas, ir gavėjas (ir (arba) jų įranga) yra toje pačioje fizinėje vietoje.

Kortelė su elektroninių pinigų funkcija (Card with an e-money function) Kortelė, kurioje tiesiogiai gali būti laikomi elektroniniai pinigai ir (arba) suteikiama galimybė naudotis elektroninių pinigų sąskaitose laikomais elektroniniais pinigais, kad būtų galima atlikti mokėjimo elektroniniais pinigais operacijas.

Kortelė su elektroninių pinigų funkcija, kuri buvo papildyta bent vieną kartą (Card with an e-money function which has been loaded at least once) Kortelė su elektroninių pinigų funkcija, kuri buvo papildyta bent vieną kartą ir todėl gali būti laikoma aktyvuota. Papildymas gali būti laikomas ketinimo naudotis elektroninių pinigų funkcija įrodymu.

Kortelė su grynųjų pinigų funkcija (Card with a cash function) Kortelė, turėtojui suteikianti galimybę išimti grynuosius pinigus iš ATM ir (arba) įnešti grynuosius pinigus į ATM.

Kortelė su mokėjimo funkcija (išskyrus korteles tik su elektroninių pinigų funkcija) (Card with a payment function (except cards with an e-money function only)) Kortelė, turinti bent vieną iš šių funkcijų: debeto funkciją, atidėto debeto funkciją arba kredito funkciją. Kortelė taip pat gali turėti kitas funkcijas, kaip antai elektroninių pinigų funkciją, tačiau kortelės tik su elektroninių pinigų funkcija į šią kategoriją neįskaičiuojamos. Kortelės tik su grynųjų pinigų išėmimo (įnešimo) funkcija neįtraukiamos.

Kortelė, kurioje elektroniniai pinigai gali būti laikomi tiesiogiai (Card on which e-money can be stored directly) Elektroniniai pinigai, laikomi kortelėje, kurią turi elektroninių pinigų turėtojas. Taip pat žr. sąvokos „elektroniniai pinigai“ apibrėžtį.

Kortelės duomenų vagystė (Card details thef) Sukčiautojas gavo neautorizuotą prieigą prie neskelbtinų mokėjimo duomenų, įskaitant personalizuotus saugumo požymius (kaip antai kortelės numerį, galiojimo pabaigos datą, CVC, PIN), kuriuos galima panaudoti nesąžiningoms mokėjimo kortele operacijoms esamoje sąskaitoje atlikti (sąskaitos perėmimas). Neskelbtini mokėjimo duomenų, kaip apibrėžta Direktyvos (ES) 2015/2366 4 straipsnio 32 punkte, vagystė. Šiuo atveju neskelbtini mokėjimo duomenys yra susiję su kortele grindžiama mokėjimo priemone.

Kortelės išleidėjas (Card issuer) Kortelės išleidėjas – tai išleidėjas, kaip apibrėžta Reglamento (ES) 2015/751 (5) 2 straipsnio 2 punkte.

Kortelės su suderinta debeto, grynųjų pinigų ir elektroninių pinigų funkcija (Card with a combined debit, cash and e-money function) MPT išduota kortelė su suderinta debeto, grynųjų pinigų ir elektroninių pinigų funkcija.

Kortelės, leidžiančios naudotis elektroninių pinigų sąskaitose laikomais elektroniniais pinigais (Cards which give access to e-money stored on e-money accounts) Žr. sąvokos „elektroninių pinigų sąskaitos“ apibrėžtį.

Kredito kortelė (Credit card) Kredito kortelė – turi tokią pačią reikšmę, kaip kredito kortelė apibrėžta Reglamento (ES) 2015/751 2 straipsnio 34 punkte.

Kredito įstaiga (Credit institution) Kredito įstaiga – kredito įstaiga kaip apibrėžta Reglamento (ES) Nr. 575/2013 (6) 4 straipsnio 1 dalies 1 punkte.

Kredito operacijos į sąskaitas padarius paprastą įrašą (Credits to the accounts by simple book entry) MPT (įskaitant elektroninių pinigų išleidėją) inicijuota kredito operacija neturint atskiro operacijos nurodymo, įvykdoma padarius paprastą įrašą (paprastas įrašas – tai kredito įrašas kliento sąskaitoje nenaudojant tradicinės mokėjimo priemonės). Į šį straipsnį įtraukiamos šios operacijos: a) banko atliekamas palūkanų mokėjimas; b) banko atliekamas dividendų mokėjimas; c) paskolos sumos grąžinimas į kliento einamąją sąskaitą ir d) kitos į sąskaitą įskaitomos sumos padarius paprastą įrašą. Šie duomenys į kredito pervedimus neįtraukiami.

Kredito pervedimai elektroninės bankininkystės priemonėmis (Online banking based credit transfers) Kredito pervedimas, inicijuojamas elektroninės bankininkystės priemonėmis ir mokėjimo inicijavimo paslaugomis.

Kredito pervedimai, inicijuoti elektroniniu būdu (Credit transfers initiated electronically) Bet koks kredito pervedimas, kurį mokėtojas pateikia nenaudodamas popierinės formos, t. y. elektroniniu būdu.

Kredito pervedimai, inicijuoti popierine forma (Credit transfer initiated in paper-based form) Kredito pervedimas, kurį popierine forma inicijuoja mokėtojas arba kurį nurodoma inicijuoti filialo kasos darbuotojams ir bet koks kitas kredito pervedimas, kurį reikia apdoroti rankiniu būdu.

Kredito pervedimas (Credit transfer) Kredito pervedimas – tai kredito pervedimas, kaip apibrėžta Direktyvos (ES) 2015/2366 4 straipsnio 24 punkte.

Kredito pervedimas, inicijuotas byloje / pakete (Credit transfer initiated in a file/batch) Elektroniniu būdu inicijuotas kredito pervedimas, kuris yra dalis kredito pervedimų grupės, kurią per tam skirtą liniją kartu inicijavo mokėtojas. Kai teikiama informacija apie operacijų skaičių, kiekvienas pakete esantis kredito pervedimas skaičiuojamas kaip atskiras kredito pervedimas.

Kredito pervedimas, inicijuotas kaip vienas mokėjimas (Credit transfer initiated on a single payment basis) Elektroniniu būdu inicijuotas kredito pervedimas, kuris yra nepriklausomas nuo kitų kredito pervedimų, t. y. nėra kartu inicijuotų kredito pervedimų grupės dalis.

Kredito pervedimų mokėjimo schema (Credit transfer payment scheme) Žr. sąvokos „mokėjimo schema“ apibrėžtį. Tarptautinių atsiskaitymų schemos apima SEPA kredito pervedimų schemą ir SEPA momentinio kredito pervedimo schemą.

Lėšos (Funds) Lėšos – tai lėšos, kaip apibrėžta Direktyvos (ES) 2015/2366 4 straipsnio 25 punkte.

Manipuliavimas mokėtoju (Manipulation of the payer) Manipuliavimas mokėtoju – tai manipuliavimas mokėtoju, kaip apibrėžta EBI gairių dėl sukčiavimo duomenų teikimo reikalavimų pagal Direktyvos (ES) 2015/2366 96 straipsnio 6 dalį (EBA/GL/2018/05) 1.1 gairės b punkte.

Mažmeninė mokėjimo sistema (Retail payment system (RPS)) Mažmeninė mokėjimo sistema - mažmeninė mokėjimo sistema, kaip apibrėžta Europos Parlamento ir Tarybos reglamento (ES) 260/2012 2 straipsnio 22 punkte.

Mažos vertės operacija (Low value) Mokėjimo operacijos, kurioms taikoma Komisijos deleguotojo reglamento (ES) 2018/389 16 straipsnyje numatyta išimtis.

Mobiliųjų mokėjimų sprendimas (Mobile payment solution) Sprendimas, kurį naudojant inicijuojami mokėjimai, kurių mokėjimo duomenys ir mokėjimo nurodymai perduodami ir (arba) patvirtinami mobiliosiomis ryšio priemonėmis ir duomenų perdavimo technologijomis naudojant mobilųjį prietaisą. Prie šios kategorijos priskiriamos skaitmeninės piniginės ir kiti mobiliųjų mokėjimų sprendimai, kuriuos naudojant inicijuojamos P2P (fizinių asmenų) ir (arba) C2B (vartotojo ir įmonės) operacijos, t. y. kredito pervedimai, mokėjimai kortelėmis ir (arba) elektroninių pinigų operacijos.

Mokėjimas elektroniniais pinigais elektroninių pinigų sąskaitose (E-money payment with e-money accounts) Operacija, kuria lėšos pervedamos iš mokėtojo elektroninių pinigų sąskaitos į gavėjo sąskaitą. Žr. sąvokos „elektroninių pinigų sąskaita“ apibrėžtį.

Mokėjimas elektroniniais pinigais elektroninių pinigų sąskaitose, iš jų prieinama panaudojus kortelę (E-money payment with e-money accounts of which: accessed through a card) Operacija, kuria kortelė naudojama prieigai prie elektroninių pinigų sąskaitos, vėliau lėšas pervedant iš mokėtojo elektroninių pinigų sąskaitos į gavėjo sąskaitą. Žr. sąvokos „elektroninių pinigų sąskaita“ apibrėžtį.

Mokėjimas elektroniniais pinigais kortelėmis, kuriose elektroniniai pinigai gali būti laikomi tiesiogiai (E-money payment with cards on which e-money can be stored directly) Operacija, kuria kortelės su elektroninių pinigų funkcija turėtojas perduoda elektroninių pinigų vertę iš savo kortelės likučio į gavėjo sąskaitą.

Mokėjimas į savo sąskaitą (Payment to self) Mokėjimo operacijos, kurioms taikoma Komisijos deleguotojo reglamento (ES) 2018/389 15 straipsnyje numatyta išimtis.

Mokėjimo elektroniniais pinigais operacija (E-money payment transaction) Mokėjimo elektroniniais pinigais operacija – tai mokėjimo operacija naudojant elektroninius pinigus. Žr. sąvokos „elektroniniai pinigai“ apibrėžtį.

Mokėjimo inicijavimo paslauga (Payment initiation service) Mokėjimo inicijavimo paslauga – tai mokėjimo inicijavimo paslauga, kaip apibrėžta Direktyvos (ES) 2015/2366 4 straipsnio 15 dalyje.

Mokėjimo inicijavimo paslaugų teikėjas (MIPT) (Payment initiation service provider (PISP)) Mokėjimo inicijavimo paslaugų teikėjas (MIPT) – tai mokėjimo inicijavimo paslaugų teikėjas, kaip apibrėžta Direktyvos (ES) 2015/2366 4 straipsnio 18 punkte.

Mokėjimo įstaiga (Payment institution) Mokėjimo įstaiga – tai mokėjimo įstaiga, kaip apibrėžta Direktyvos (ES) 2015/2366 4 straipsnio 4 punkte.

Mokėjimo kortelių schema (PCS) (Payment card scheme (PCS)) Mokėjimo kortelių schema – tai mokėjimo kortelių schema, kaip apibrėžta Reglamento (ES) 2015/751 2 straipsnio 16 punkte.

Mokėjimo nurodymas (Payment order) Mokėjimo nurodymas – tai mokėjimo nurodymas, kaip apibrėžta Direktyvos (ES) 2015/2366 4 straipsnio 13 punkte.

Mokėjimo operacijos inicijavimas (Initiation of a payment transaction) Mokėjimo paslaugos vartotojo pateikiamas mokėjimo nurodymas (7).

Mokėjimo operacijos, kuriose dalyvauja ne PFĮ, iš viso (Total payment transactions involving non-MFIs) Bendras operacijų, atliekamų naudojant mokėjimo priemones, kuriose dalyvauja ne PFĮ, skaičius. Bendra operacijų, atliekamų naudojant mokėjimo priemones, kuriose dalyvauja ne PFĮ, vertė.

Mokėjimo operacijų aptarnavimas (Acquiring of payment transactions) Mokėjimo operacijų aptarnavimas – tai mokėjimo operacijų aptarnavimas, kaip apibrėžta Direktyvos (ES) 2015/2366 4 straipsnio 44 punkte.

Mokėjimo paslauga (Payment servic) Mokėjimo paslauga – bet kokia Direktyvos (ES) 2015/2366 I priede nurodyta verslo veiklos rūšis ar bet kokios šio reglamento 4 straipsnio 3 dalies a punkte nurodytos paslaugos.

Mokėjimo paslaugų teikėjas (MPT) (Payment service provider (PSP)) Mokėjimo paslaugų teikėjas – tai mokėjimo paslaugų teikėjas, kaip apibrėžta Direktyvos (ES) 2015/2366 4 straipsnio 11 punkte.

Mokėjimo paslaugų vartotojas (MPV) (Payment service user (PSU)) Mokėjimo paslaugų vartotojas – tai mokėjimo paslaugų vartotojas, kaip apibrėžta Direktyvos (ES) 2015/2366 4 straipsnio 10 punkte.

Mokėjimo priemonė (Payment instrument ) Mokėjimo priemonė – tai mokėjimo priemonė, kaip apibrėžta Direktyvos (ES) 2015/2366 4 straipsnio 14 punkte.

Mokėjimo sąskaita (Payment account) Mokėjimo sąskaita – tai mokėjimo sąskaita, kaip apibrėžta Direktyvos (ES) 2015/2366 4 straipsnio 12 punkte.

Mokėjimo schema (Payment scheme) Mokėjimo schema – tai formalių, standartizuotų ir bendrų taisyklių rinkinys, sudarantis galimybę elektroninėmis mokėjimo priemonėmis perduoti vertę tarp galutinių vartotojų. Schemą valdo valdymo organas.

Mokėjimo sistema (Payment system) Mokėjimo sistema – tai mokėjimo sistema, kaip apibrėžta Direktyvos (ES) 2015/2366 4 straipsnio 7 punkte.

Mokėjimo sistemos operatorius (Payment system operator (PSO)) Mokėjimo sistemos operatorius – tai juridinis asmuo, teisiškai atsakingas už mokėjimo sistemos veikimą.

Mokėtojas (Payer) Mokėtojas – tai mokėtojas, kaip apibrėžta Direktyvos (ES) 2015/2366 4 straipsnio 8 punkte.

Momentinis mokėjimas (Instant payment) Momentiniai mokėjimai yra 24 valandas per parą, 365 dienas per metus realiu laiku apdorojami elektroniniai mažmeniniai mokėjimai, kai gavėjas gali nedelsdamas naudoti lėšas.

Nacionalinė mokėjimo operacija (Domestic payment transaction) Sąvoka „nacionalinė mokėjimo operacija“ turi tokią pat reikšmę kaip sąvoka „nacionalinė mokėjimo operacija“, apibrėžta Reglamento (ES) Nr. 260/2012 2 straipsnio 27 punkte. Kortele grindžiamų mokėjimo operacijų atveju nacionalinė mokėjimo operacija – nacionalinė mokėjimo operacija, kaip apibrėžta Reglamento (ES) 2015/751 2 straipsnio 9 punkte.

Ne elektroninėmis priemonėmis inicijuojamos kortele grindžiamos mokėjimo operacijos su kortele grindžiamomis mokėjimo priemonėmis, kurias išleido MPT rezidentai (Card-based payment transactions with card-based payment instruments issued by resident PSPs initiated non-electronically) Kortele grindžiamos mokėjimo operacijos, inicijuojamos fiziniame terminale rankiniu būdu atliekant autorizavimo procedūrą (pvz., naudojant terminalus) (tiesioginės operacijos kortele), arba mokėjimai, inicijuojami užsisakant paštu arba telefonu (nuotolinės operacijos kortele).

Ne PFĮ (Non-MFI) Bet koks fizinis ar juridinis asmuo, kuris nepriklauso PFĮ sektoriui. Mokėjimų statistikos tikslais visi MPT nepriskiriami prie „ne PFĮ“ sektoriaus.

Neautorizuota elektroninių pinigų sąskaitos operacija (Unauthorised e-money account transaction) Neautorizuota elektroninių pinigų sąskaitos operacija – tai neautorizuota mokėjimo operacija, kaip apibrėžta pirmiau, kai naudojamasi elektroninių pinigų sąskaita.

Neautorizuota mokėjimo operacija (Unauthorised payment transaction) Neautorizuota mokėjimo operacija – tai neautorizuota mokėjimo operacija, kaip apibrėžta EBI gairių dėl sukčiavimo duomenų teikimo reikalavimų pagal MPD2 96 straipsnio 6 dalį (EBA-GL-2018-05) 1.1 gairės a punkte.

Neprižiūrimi transporto arba automobilių stovėjimo mokesčių terminalai (Unattended terminals for transport fares or parking fees) Mokėjimo operacijos, kurioms taikoma Komisijos deleguotojo reglamento (ES) 2018/389 12 straipsnyje numatyta išimtis.

Nesąžininga mokėjimo operacija (Fraudulent payment transaction) Nesąžininga mokėjimo operacija apima visus su mokėjimu susijusio sukčiavimo atvejus, nurodytus EBI gairių dėl sukčiavimo duomenų teikimo reikalavimų pagal MPD2 96 straipsnio 6 dalį (EBA/GL/2018/05) 1.1 gairėje.

Netiesioginis dalyvis (Indirect participant) Mokėjimo sistemos su pakopiniu susitarimu dalyvis, kuris naudojasi tiesioginiu dalyviu kaip tarpininku tam tikrai veiklai vykdyti, visų pirma, sistemoje leidžiamam atsiskaitymui atlikti. Visos netiesioginio dalyvio operacijos yra vykdomos ir už jas atsiskaitoma tiesioginio dalyvio sąskaita, kuris sutiko atstovauti atitinkamam netiesioginiam dalyviui. Kiekvienas dalyvis, į kurį sistemoje galima kreiptis individualiai, skaičiuojamas atskirai, neatsižvelgiant į tai, ar tarp dviejų ar daugiau tokių dalyvių yra teisinis ryšys.

Nuotolinė mokėjimo operacija (Remote payment transaction) Nuotolinė mokėjimo operacija – tai nuotolinė mokėjimo operacija, kaip apibrėžta Direktyvos (ES) 2015/2366 4 straipsnio 6 punkte.

Nuotoliniu būdu elektroninėmis priemonėmis inicijuojamos kortele grindžiamos mokėjimo operacijos su kortele grindžiamomis mokėjimo priemonėmis, kurias išleido MPT rezidentai (Card-based payment transactions with card-based payment instruments issued by resident PSPs initiated electronically via remote payment channel) Elektroniniu būdu inicijuotos kortele grindžiamos mokėjimo operacijos, kurios yra nuotolinių mokėjimo operacijų rūšis, kaip apibrėžta Direktyvos (ES) 2015/2366 4 straipsnio 6 punkte.

Operacijos rizikos analizė (Transaction Risk Analysis (TRA)) Mokėjimo operacijos, kurioms taikoma Komisijos deleguotojo reglamento (ES) 2018/389 18 straipsnyje numatyta išimtis.

Operacijos terminaluose, kuriuose operacijas aptarnauja MPT nerezidentai, MPT rezidentų išduotomis kortelėmis (Transactions at terminals at which transactions are acquired by non-resident PSPs with cards issued by resident PSPs) Mokėjimo operacijos, atliekamos visuose terminaluose, kuriuose operacijas aptarnauja MPT nerezidentai (t.y. nepriklausomai nuo to, ar terminalai yra MPT buvimo šalyje ar už jos ribų), kai operacijose naudojamos kortelės yra išduotos MPT rezidentų. Duomenys skaidomi geografiškai (kaip nurodyta III priede) atsižvelgiant į terminalų buvimo šalį.

Operacijos terminaluose, kuriuose operacijas aptarnauja MPT rezidentai, MPT rezidentų išduotomis kortelėmis (Transactions at terminals at which transactions are acquired by resident PSPs with cards issued by resident PSPs) Mokėjimo operacijos, atliekamos visuose terminaluose, kuriuose operacijas aptarnauja MPT rezidentai (t. y. neatsižvelgiant į tai, ar terminalai yra įdiegti MPT buvimo vietos šalyje arba už jos teritorijos ribų) ir kuriuose operacijoms atlikti naudojamos kortelės yra išduotos MPT rezidentų. Duomenys skaidomi geografiškai (kaip nurodyta III priede) atsižvelgiant į terminalų buvimo šalį.

Operacijos terminaluose, kuriuose operacijas aptarnauja MPT rezidentai, MPT nerezidentų išduotomis kortelėmis (Transactions at terminals at which transactions are acquired by resident PSPs with cards issued by non-resident PSPs) Mokėjimo operacijos, atliekamos visuose terminaluose, kuriuose operacijas aptarnauja MPT rezidentai (t. y. neatsižvelgiant į tai, ar terminalai yra įdiegti MPT buvimo vietos šalyje arba už jos teritorijos ribų) ir kuriuose operacijoms atlikti naudojamos kortelės yra išduotos MPT nerezidentų. Duomenys skaidomi geografiškai (kaip nurodyta III priede) atsižvelgiant į terminalų buvimo šalį.

P2P mobiliųjų mokėjimų sprendimas (P2P mobile payment solution) Sprendimas, kai vienas individualus asmuo kitam individualiam asmeniui (P2P) skirtus mokėjimus inicijuoja, patvirtina ir (arba) gauna mobilaus įrenginio pagalba, Mokėjimo nurodymas ir kiti mokėjimo duomenys perduodami ir (arba) patvirtinami mobilaus įrenginio pagalba. Išskirtinis mobilaus mokėjimo identifikatorius, kaip antai mobilaus telefono numeris ar elektroninio pašto adresas, gali būti naudojamas kaip pakaitinė priemonė mokėtojui ir (ar) gavėjui. P2P mobiliųjų mokėjimų sprendimai gali būti naudojami kredito pervedimams ir (arba) elektroninių pinigų operacijoms inicijuoti.

Padirbta elektroninių pinigų kortelė (Counterfeit e-money card) Pakeistos ir neteisėtai atgamintos elektroninių pinigų kortelės naudojimas, įskaitant magnetinės juostelės ar įspaudo atgaminimą ar pakeitimą.

Padirbta kortelė (Counterfeit card) Pakeistos ar neteisėtai atgamintos kortele grindžiamos mokėjimo priemonės naudojimas, įskaitant magnetinės juostelės ar įspaudo atgaminimą ar pakeitimą.

Pakopinis susitarimas (Tiering arrangement) Susitarimas, pagal kurį netiesioginiai sistemos dalyviai, siekdami vykdyti savo operacijas, naudojasi tiesioginių dalyvių paslaugomis.

Pardavėjas (Merchant) Subjektas, įgaliotas gauti lėšas už pristatytas prekes ir (arba) suteiktas paslaugas, sudaręs susitarimą su MPT dėl šių lėšų priėmimo.

Pardavėjo inicijuota operacija (Merchant initiated transaction (MIT)) Pardavėjo inicijuota operacija – prekybininko inicijuota operacija, kaip apibrėžta EBI gairių, kuriomis iš dalies keičiamos EBI gairės dėl sukčiavimo duomenų teikimo reikalavimų pagal MPD2 96 straipsnio 6 dalį (EBA/GL/2020/01) II priedo C dalies 4 išnašoje.

Pardavėjo kategorijos kodas (Merchant category code (MCC)) Keturženklis kodas (nurodytas ISO 18245), susijęs su mažmeninėmis finansinėmis paslaugomis. Pardavėjo kategorijos kodas naudojamas klasifikuojant įmones pagal jų tiekiamų prekių ar teikiamų paslaugų rūšį.

Pardavimo vieta (Point of sale) Pardavimo vieta – tai pardavimo vieta, kaip apibrėžta Reglamento (ES) 2015/751 2 straipsnio 29 punkte.

Pardavimo vietos (POS) terminalas (Point of sale (POS) terminal) Mažmeninio pardavimo vietoje naudojamas fizinis įrenginys, skirtas kaupti mokėjimų informaciją paprastai elektroniniu būdu, atliekant vartotojų ir įmonių operacijas (pirkimo operacijas). Informacija apie mokėjimus kaupiama rankiniu būdu popieriniuose čekiuose arba elektroninėmis priemonėmis, t. y. EFTPOS.

Pasikartojanti operacija (Recurring transaction) Mokėjimo operacijos, kurioms taikoma Komisijos deleguotojo reglamento (ES) 2018/389 14 straipsnyje numatyta išimtis.

Patikimi gavėjai (Trusted beneficiaries) Mokėjimo operacijos, kurioms taikoma Komisijos deleguotojo reglamento (ES) 2018/389 13 straipsnyje numatyta išimtis.

Pervedamieji indėliai (Transferable deposits) Pervedamieji indėliai – pervedamieji indėliai, kaip apibrėžta Reglamento (ES) Nr. 1071/2013 (ECB/2013/33) II priedo 2 dalies 9.1a punkte „Priemonių kategorijos“.

Pervedamųjų vienadienių indėlių skaičius (Number of transferable overnight deposits) .

Pervedamųjų vienadienių indėlių skaičius, iš jų: internetinių arba su asmeniniu kompiuteriu susijusių pervedamųjų vienadienių indėlių skaičius (Number of transferable overnight deposits of which: number of internet/PC linked overnight transferable deposits) Sąskaitų, kuriose laikomi PFĮ turimi pervedamieji vienadieniai indėliai, kaip apibrėžta Reglamento (ES) Nr. 1071/2013 (ECB/2013/33) II priedo 2 dalies lentelės „Priemonių kategorijos“ 9.1a punkte „Priemonių kategorijos“, ir prie kurių sąskaitos turėtojas gali prieiti ir kurias gali naudoti elektroniniu būdu internetu arba per asmeninio kompiuterio bankininkystės programas per tam skirtą programinę įrangą ir telekomunikacijų linijas, skaičius.

Pinigų finansų įstaigos (PFĮ) (Monetary financial institutions (MFIs)) Pinigų finansų įstaiga – pinigų finansų įstaiga (PFĮ), kaip apibrėžta Reglamento (ES) Nr. 549/2013 A priedo 2.67 dalyje.

Pinigų perlaida (Money remittance) Pinigų perlaida – tai pinigų perlaida, kaip apibrėžta Direktyvos (ES) 2015/2366 4 straipsnio 22 punkte.

POS terminalas, kuriame galima atlikti elektroninių pinigų operacijas (POS terminal accepting e-money transactions) POS terminalas, kuriame mokėjimus galima atlikti ir elektroniniais pinigais. Elektroninių pinigų kortelių terminalai, kuriuose priimami tik mokėjimai elektroniniais pinigais, neįtraukiami (8).

POS operacijos (išskyrus elektroninių pinigų operacijas) (POS transactions (except e-money transactions)) Operacijos, atliekamos POS terminale naudojant kortelę arba kitas priemones, kuriose yra įdiegta tinkama mokėjimo taikomoji programa. Operacijos, kurioms naudojamos kortelės su elektroninių pinigų funkcija, ir grynųjų pinigų išmokėjimas POS neįtraukiami.

Prarasta ar pavogta elektroninių pinigų kortelė (Lost or stolen e-money card) Sukčiavimo rūšis, naudojant prarastą ar pavogtą elektroninių pinigų kortelę, neturint faktinių, numanomų ar tariamų kortelės turėtojo įgaliojimų.

Prarasta ar pavogta kortelė (Lost or stolen card) Sukčiavimo rūšis, naudojant prarastą ar pavogtą kortele grindžiamą mokėjimo priemonę (debeto, atidėto debeto ar kredito), neturint faktinių, numanomų ar tariamų kortelės turėtojo įgaliojimų.

Saugūs įmonių mokėjimo procesai ir protokolai (Secure corporate payment processes and protocols) Mokėjimo operacijos, kurioms taikoma Komisijos deleguotojo reglamento (ES) 2018/389 17 straipsnyje numatyta išimtis.

Sąskaitą tvarkantis mokėjimo paslaugų teikėjas (Account servicing payment service provider (ASPSP)) Sąskaitą tvarkantis mokėjimo paslaugų teikėjas – tai sąskaitą tvarkantis mokėjimo paslaugų teikėjas, kaip apibrėžta Direktyvos (ES) 2015/2366 4 straipsnio 17 punkte.

Sąskaitų, prie kurių prieina ISPT, skaičius (Number of accounts accessed by AISPs) Įvairių sąskaitų, prie kurių prieina ISPT per ataskaitinį laikotarpį, skaičius.

Sukčiautojo išduotas mokėjimo nurodymas (Issuance of a payment order by the fraudster) Sukčiautojo išduotas mokėjimo nurodymas – tai sukčiautojo išduotas mokėjimo nurodymas, kaip apibrėžta EBI gairių dėl sukčiavimo duomenų teikimo reikalavimų pagal MPD2 96 straipsnio 6 dalį 1.6 gairės d punkte (EBA-GL-2018-05).

Sukčiautojo pakeistas mokėjimo nurodymas (Modification of a payment order by the fraudster) Sukčiaus pakeistas mokėjimo nurodymas – tai sukčiaus pakeistas mokėjimo nurodymas, kaip apibrėžta EBI gairių dėl sukčiavimo duomenų teikimo reikalavimų pagal MPD2 96 straipsnio 6 dalį (EBA/GL/2018/05) 1.6 gairės c punkte.

Sutikimas suteiktas pagal elektroninius įgaliojimus (Consent given via an electronic mandate) Mokėtojo suteiktas sutikimas pagal elektroniniu būdu nustatytus įgaliojimus, kaip apibrėžta Reglamento (ES) Nr. 260/2012 2 straipsnio 21 punkte.

Tarpbankinis mokestis (Interchange fee) Tarpbankinis mokestis – tai tarpbankinis mokestis, kaip apibrėžta Reglamento (ES) 2015/751 2 straipsnio 10 punkte.

Tarpininkas (Agent) Tarpininkas – tai tarpininkas, kaip apibrėžta Direktyvos (ES) 2015/2366 4 straipsnio 38 punkte.

Tarpuskaitos ir atsiskaitymo organizacija (Clearing and settlement organisation) Bet kuri tarpuskaitos ir atsiskaitymo organizacija, kuri yra mokėjimo sistemos tiesioginė dalyvė.

Tarpvalstybinė mokėjimo operacija (Cross-border payment transaction) Mokėtojo arba gavėjo inicijuota mokėjimo operacija, kai mokėtojo MPT ir gavėjo MPT yra skirtingose šalyse. Kortele grindžiamų mokėjimo operacijų atveju tarpvalstybinė mokėjimo operacija – tarpvalstybinė mokėjimo operacija, kaip apibrėžta Reglamento (ES) 2015/751 (9) 2 straipsnio 8 punkte. Konkrečiai mokėjimo sistemų atveju tai mokėjimo operacija tarp skirtingose šalyse esančių dalyvių.

Tiesioginio debeto mokėjimo schema (Direct debit payment scheme) Žr. sąvokos „mokėjimo schema“ apibrėžtį. Tarptautinės tiesioginio debeto schemos apima SEPA pagrindines tiesioginio debeto schemas ir SEPA B2B tiesioginio debeto schemas.

Tiesioginis dalyvis (Direct participant) Mokėjimo sistemos nustatytas arba atpažintas subjektas, kuris yra įgaliotas tiesiogiai, be tarpininko, siųsti mokėjimo pavedimus mokėjimo sistemai ir tiesiogiai, be tarpininko, gauti iš jos mokėjimo pavedimus, arba jam tiesiogiai taikomos mokėjimo sistemą reglamentuojančios taisyklės. Kai kuriose sistemose tiesioginiai dalyviai taip pat keičiasi netiesioginių dalyvių vardu pateiktais nurodymais. Kiekvienas dalyvis, turintis atskirą prieigą prie sistemos, skaičiuojamas atskirai.

Tiesioginis debetas (Direct debit) Tiesioginis debetas – tai tiesioginis debetas, kaip apibrėžta Direktyvos (ES) 2015/2366 4 straipsnio 23 punkte.

Tiesioginis debetas, inicijuotas byloje / pakete (Direct debit initiated in a file/batch) Elektroniniu būdu inicijuotas tiesioginis debetas, kuris yra tiesioginio debeto operacijų, kurias kartu inicijavo mokėjimo gavėjas, grupės dalis. Kai teikiama informacija apie operacijų skaičių, kiekvienas pakete esantis tiesioginis debetas skaičiuojamas kaip atskiras tiesioginis debetas.

Tiesioginis debetas, inicijuotas kaip vienas mokėjimas (Direct debit initiated on a single payment basis) Elektroniniu būdu inicijuotas tiesioginis debetas, kuris nepriklauso nuo kitų tiesioginių debetų, t. y. nėra kartu inicijuotų tiesioginių debetų grupės dalis.

Valdžios sektorius (General government) Valdžios sektorius – valdžios sektorius (S.13 sektorius), kaip apibrėžta Reglamento (ES) Nr. 549/2013 A priedo 2.111-2.117 dalyse.

Vienadienių indėlių skaičius (Number of overnight deposits) Sąskaitų, kuriose laikomi vienadieniai indėliai, kaip apibrėžta Reglamento (ES) Nr. 1071/2013 (ECB/2013/33) II priedo 2 dalies lentelės „Priemonių kategorijos“ 9.1 punkte „Priemonių kategorijos“, skaičius.

Vienadienių indėlių skaičius, iš jų: internetinių arba su asmeniniu kompiuteriu susijusių vienadienių indėlių skaičius (Number of overnight deposits of which: number of internet/PC linked overnight deposits) Ne PFĮ turimų vienadienių indėlių sąskaitų, prie kurių sąskaitos turėtojas gali prieiti ir kurias gali naudoti elektroniniu būdu internetu arba per asmeninio kompiuterio bankininkystės programas per tam skirtą programinę įrangą ir telekomunikacijų linijas, skaičius.